C 344/104
SK
Úradný vestník Európskej únie
29.9.2023
Z nových zverejnených údajov (34) vyplýva, že počet nových jednorožcov v EÚ bol v prvom štvrťroku 2023 relatívne nízky, keď boli zaznamenané len štyri, v porovnaní s približne 20 v zodpovedajúcom období v rokoch 2021 (22) a 2022 (20).
V prvom štvrťroku roku 2020 boli založené štyri nové jednorožce.
Zdá sa preto, že miera zakladania jednorožcov v EÚ poklesla na úrovne pred pandémiou COVID-19.
EÚ aj napriek nedávnemu vzostupnému trendu stále zaostáva za inými regiónmi, ako sú Spojené štáty, Čína a Spojené kráľovstvo, v ktorých je najväčšia koncentrácia jednorožcov, a to buď z dôvodu, že tam boli založené, alebo že sa tam po založení presťahujú (35).
Vytvorenie silných a podporných systémov a využitie celého potenciálu jednotného trhu EÚ sú dôležitými faktormi pri zvyšovaní počtu jednorožcov alebo ich prilákaní z celého sveta.
Základná trajektória vychádza z historických údajov o jednorožcoch za roky 2008 až 2022.
Funkčná forma vybratá v tomto prípade je exponenciálna a je vhodná vzhľadom na historické údaje (obr. 15).
Vzhľadom na nestabilné nedávne/súčasné trendy sa neuvádza žiadna trajektória digitálneho desaťročia.
Obrázok 15
Počet jednorožcov v EÚ.
Historické údaje a základná trajektória
3.2.10.
Digitalizácia verejných služieb Cieľ: digitalizácia verejných služieb, kde 100 % kľúčových verejných služieb bude dostupných online a v relevantných prípadoch budú môcť občania a podniky v Únii komunikovať online s orgánmi verejnej správy.
Vymedzenie KPI: — Občania: Poskytovanie kľúčových verejných služieb občanom online merané ako podiel administratívnych krokov, ktoré možno pri významných životných udalostiach vykonať úplne online.
Zohľadňujú sa tieto životné udalosti: doprava, začatie konania vo veciach s nízkou hodnotou sporu, rodina, kariéra, štúdium a zdravie — Podniky: Poskytovanie kľúčových verejných služieb podnikom online merané ako podiel administratívnych krokov, ktoré sú potrebné na začatie podnikania a vykonávanie bežných obchodných operácií, ktoré možno vykonávať úplne online.
(34) Dealroom (https://tinyurl.com/EU-unicorns-Q1-2023).
(35) Dealroom (https://tinyurl.com/unicorns-totals-non-EU).